Tann 23. og 24. november 2013 verður skipað fyri enn einum skeiði fyri venjarum. Grundskeiðini eru løgd saman, soleiðis at tað bæði er skeið 1: ítróttur fyri børn og ung og skeið 2: ítróttur og venjing og skaðar. Byrjað verður leygardagin kl. 09.00 til 20.30 og sunnudagin verður hildið fram frá kl. 09.00 til 17.00. í ÍSF-húsinum í Havn. Upphiting, anatomi og fysiologi, venjingarprinsippir, undirvísigarprinsippir. Skeiðið er ein partur av venjaraútbúgvingini hjá DIF, Danska Ítróttasambandinum. Hvat fært tú burturúr? :–Vitan um menningina hjá børnum, fysiskt, psykiskt og samfelagsligt–Tú lærir nakað um námsfrøði, venjarar av ymsum slag, at seta sær mál, um týdningin av góðum ítróttaumhvørvi. Upptøkutreytir: Luttakari skal vera 15 ár ella eldri.